1-1-1

ส่วนที่ 1

ข้อมูลสรุป (Executive Summary)

บริษัท แชงกรี-ลา โฮเต็ล จำกัด (มหาชน) ประกอบธุรกิจหลักด้านโรงแรม เพื่อให้เช่าที่พักอาศัย
จำหน่ายอาหารและเครื่องดื่ม การประชุมและการจัดเลี้ยง พร้อมทั้งให้บริการอื่นๆ
อันเกี่ยวเนื่องกับธุรกิจโรงแรม

โรงแรมมีจุดเด่น คือ เป็นโรงแรมระดับห้าดาวที่อยู่ริมแม่น้ำแห่งเดียวที่ตั้งอยู่ติดสถานีรถไฟฟ้า
และมีจำนวนห้องพักมากที่สุด รวมทั้งมีห้องจัดประชุม สัมมนา
ห้องแสดงสินค้าจำนวนมากเพียงพอสำหรับความต้องการของลูกค้า
และมีสถานที่สวยงามสามารถดึงดูดนักท่องเที่ยวได้

ผลประกอบการ

ในรอบระยะเวลาบัญชีสิ้นสุด ณ วันที่ 31 ธันวาคม 2549 บริษัทมีกำไรก่อนรายการพิเศษ ดอกเบี้ยจ่ายและภาษีเงินได้จำนวน 784.36 ล้านบาท เพิ่มขึ้นจากปี 2548 ซึ่งมีกำไร 706.04 ล้านบาท และมีกำไรสุทธิหลังรายการพิเศษ ดอกเบี้ยจ่ายและภาษีเงินได้เป็นจำนวน 551.65 ล้านบาท เพิ่มขึ้นจากปีก่อนซึ่งมีกำไรสุทธิจำนวน 484.55 ล้านบาท ทำให้กำไรสุทธิต่อหุ้นของปี 2549 เท่ากับ 4.24 บาท ในขณะที่ปี 2548 มีกำไรสุทธิต่อหุ้นเท่ากับ 3.73 บาท

ในปี 2549 บริษัทมีรายได้รวมจากการประกอบกิจการเพิ่มขึ้นจากปีก่อนจำนวน 72.30 ล้านบาทหรือคิดเป็นร้อยละ 3.7 อัตราการเข้าพักลดลงจากร้อยละ 78.6 ในปีก่อนเป็นร้อยละ 76.3 ในปีนี้เนื่องจากได้รับผลกระทบจากการทำรัฐประหารในเดือนกันยายน 2549 ในขณะที่อัตราค่าห้องพักถัวเฉลี่ยเพิ่มขึ้นจากปีก่อน 281 บาทหรือคิดเป็นร้อยละ 6 รายได้จากค่าอาหารและเครื่องดื่มเพิ่มขึ้นจากปีก่อนเพียงร้อยละ 3.6 รายละเอียดผลประกอบการสามารถดูได้จากรายงานคำอธิบายและการวิเคราะห์ของฝ่ายจัดการ

การดำเนินงานของโรงแรม

ตลอดปี 2549
โรงแรมได้ปรับปรุงการให้บริการอย่างต่อเนื่องเพื่อสร้างความพึงพอใจให้กับลูกค้าโดยการจัด
อบรมพนักงานในด้านต่างๆ รวมทั้งการต้อนรับลูกค้าเพื่อให้เกิดความประทับใจ
โรงแรมได้ปฎิบัติตามแผนงานที่วางไว้เพื่อยกระดับมาตรฐานการให้บริการในด้านต่างๆ ได้แก่
สิ่งอำนวยความสะดวกในห้องพัก ห้องอาหาร
และห้องจัดประชุมเพื่อสร้างความพึงพอใจสูงสุดให้กับลูกค้า
ในส่วนของแผนกอาหารและเครื่องดื่มได้จัดให้มีรายการส่งเสริมการขายหลายรูปแบบรวมทั้งการนำพ่อครัวนานาชาติเข้ามาปรุงอาหารตามห้องอาหารต่างๆ
เพื่อขยายฐานลูกค้าในกรุงเทพมหานครให้มาใช้บริการมากขึ้น
นอกจากนี้โรงแรมยังได้ประชาสัมพันธ์ให้ชี่ เดอะสปา
เป็นที่รู้จักมากขึ้นโดยการโฆษณาในนิตยสารสุขภาพและนิตยสารสปาต่างๆ
ซึ่งมีส่วนช่วยเพิ่มรายได้ให้มากขึ้น

โรงแรมแชงกรี-ลานับเป็นโรงแรมแห่งแรกในประเทศไทยที่ได้รับประกาศนียบัตรรับรองในเรื่องมาตรฐานความปลอดภัยสูงสุดทางด้านอาหาร
(HACCP Certification) โดยได้รับการรับรองจากสถาบัน Moody International
Certification Group ในเดือนกันยายน 2549
ซึ่งประกาศนียบัตรนี้เป็นประกาศนียบัตรที่โรงแรมได้รับเพิ่มขึ้นจากเดิมที่
โรงแรมเคยได้รับประกาศนียบัตรในเรื่องการจัดการสิ่งแวดล้อมตามมาตรฐานหรือ ISO140001

1-1-2

การปรับปรุงที่สำคัญ

ในปี 2549 โรงแรมให้ความสำคัญในเรื่องการปรับปรุงในส่วนของเครื่องจักรกลและอุปกรณ์ไฟฟ้า
(M&E) โดยทำการติดตั้งเครื่องทำความเย็นขนาดใหญ่ 2
เครื่องและเครื่องระบายอากาศในห้องครัว
และมีการปรับปรุงย่อยสำหรับห้องจัดประชุมที่อาคารเมนวิง รวมทั้งห้อง Specialty Suite
หนึ่งห้องเพื่อให้ตอบสนองความต้องการของลูกค้าที่แตกต่างกัน
นอกจากนี้โรงแรมยังได้ทำการปรับปรุงห้องพักที่อาคารกรุงเทพวิงให้หรูหราสะดวกสบายมากขึ้นโดยการเพิ่มประโยชน์และสิ่งอำนวยความสะดวกต่างๆในห้องพักเพื่อรองรับลูกค้ากลุ่ม
High End

โครงการก่อสร้างโรงแรมที่เชียงใหม่

การก่อสร้างโรงแรมใหม่ขนาด 281
ห้องในจังหวัดเชียงใหม่มีความคืบหน้าไปมากโดยฝ่ายจัดการได้จัดให้มีพิธี Topping offไปเมื่อวันที่
7 มกราคม 2550 และคาดว่าจะสามารถเปิดให้บริการได้ประมาณสิ้นปี 2550 หรือต้นปี 2551

เงินปันผล

คณะกรรมการเสนอให้จ่ายเงินปันผลแก่ผู้ถือหุ้นสำหรับปีสิ้นสุด ณ วันที่ 31 ธันวาคม 2549 ในอัตรา
2.00 บาทต่อหุ้น โดยจะเสนอให้ที่ประชุมสามัญผู้ถือหุ้นที่จะจัดให้มีขึ้นในวันที่ 26 เมษายน 2550
พิจารณาอนุมัติ ซึ่งหากที่ประชุม ผู้ถือหุ้นดังกล่าวมีมติอนุมัติ
บริษัทจะดำเนินการจ่ายเงินปันผลให้แก่ผู้ถือหุ้นในวันที่ 24 พฤษภาคม 2550

การลงทุนในโครงการต่างๆ

ในปี 2549 โรงแรม Traders Yangon ซึ่งบริษัทถือหุ้นในอัตราร้อยละ 23.53 โดยผ่านบริษัทย่อย
มีรายได้ 6.14 ล้านเหรียญสหรัฐ เพิ่มขึ้นจากปีที่แล้วร้อยละ 5.3
โดยมีอัตราการเข้าพักเพิ่มขึ้นร้อยละ 5.6 ในขณะที่อัตราค่าห้องพักถัวเฉลี่ยเพิ่มขึ้นร้อยละ 3.5
แม้ว่าสถานการณ์การเมืองในสหภาพเมียนมาร์โดยรวมยังคงไม่เปลี่ยนแปลง
แต่โรงแรมก็มีผลประกอบการที่ดีขึ้นโดยมีกำไรขั้นต้นจากการประกอบกิจการโรงแรมจำนวน 1.08
ล้านเหรียญสหรัฐ ซึ่งเพิ่มขึ้นจากปีก่อนร้อยละ 46.9
และโรงแรมคาดว่าจะรักษาสถานภาพในฐานะเป็นโรงแรมระดับหนึ่งไว้ได้เช่นที่ผ่านมา

แนวโน้มในอนาคต

การท่องเที่ยวแห่งประเทศไทยคาดการณ์ว่าในปี 2550 จะมีนักท่องเที่ยวเดินทางเข้ามาจำนวน
14.97 ล้านคน เพิ่มขึ้นจากปี 2549 ร้อยละ 10 จากตัวเลขนักท่องเที่ยวที่เพิ่มขึ้น
ทำให้โรงแรมต้องขยายธุรกิจเพื่อให้สามารถรองรับลูกค้าจากภูมิภาคเดียวกันและลูกค้าจากภูมิภาคอื่นได้
และเพื่อตอบสนองความต้องการของลูกค้าระดับ High end
ตลอดจนเพื่อให้สามารถแข่งขันกับโรงแรมที่จะเปิดขึ้นใหม่ได้
ทางโรงแรมจะดำเนินการปรับปรุงห้องพักจำนวน 450 ห้องที่อาคารเมนวิง
และปรับปรุงห้องอาหารแอนเจลินี รวมถึงการเปิดตัวห้องอาหาร Californian Japanese
แห่งใหม่ นอกจากนั้น จะขยายสปาในปี 2550

ภายหลังจากโครงการขายบัตรสมาชิกซึ่งลูกค้าจะได้รับส่วนลดและสิทธิพิเศษเมื่อมาใช้บริการที่โรงแรม
ซึ่งเป็นรายการส่งเสริมการขายของฝ่ายอาหารและเครื่องดื่มของโรงแรมประสบความสำเร็จเป็นอย่างมากในปีที่ผ่านมา
โรงแรมจึงได้จัดให้มีรายการส่งเสริมการขายดังกล่าวในปีนี้อีก

รางวัลต่างๆที่ได้รับ

ในปี 2549 โรงแรมแชงกรี-ลาได้รับการคัดเลือกให้เป็นโรงแรมดีเด่นในด้านต่างๆ ดังนี้

โรงแรม

-   เป็นโรงแรมหนึ่งในเจ็ดสิบห้าอันดับแรกที่ดีที่สุดของโรงแรมในภูมิภาคเอเชีย จากผู้อ่านนิตยสาร
    Conde Nast Traveler,US ฉบับเดือนพฤศจิกายน 2549

1-1-3

-   เป็นโรงแรมสำหรับนักธุรกิจที่ดีที่สุดอันดับสามในกรุงเทพมหานคร
    และอันดับห้าในภูมิภาคเอเชียแปซิฟิค จากผู้อ่านนิตยสาร Business Traveller
    Asia-Pacific, Hong Kong ฉบับเดือนตุลาคม 2549

-   ได้รับคัดเลือกเป็นโรงแรมและรีสอร์ทที่น่าท่องเที่ยวหนึ่งในยี่สิบห้าอันดับแรกที่ดีที่สุดในภูมิภาคเอเชีย
    จากผู้เข้าชมเว็บไซต์ SmartTravelAsia.com เพื่อจัดอันดับสถานที่ท่องเที่ยวที่ดีที่สุดสำหรับปี
    2549

-   เป็นโรงแรมสำหรับพักผ่อนส่วนตัวที่ดีที่สุดเป็นอันดับสองในกรุงเทพมหานครจากนิตยสารAsiamoney
    เดือนมีนาคม 2549 และเป็นโรงแรมหนึ่งในร้อยอันดับแรกที่หรูหราที่สุดในโลก
    จากการโหวตของผู้เข้าชมเว็บไซต์ TripAdvisor.com,US เดือนมกราคม 2549

-   ได้รับคัดเลือกเป็นโรงแรมหนึ่งในห้าร้อยโรงแรมที่ดีที่สุดในโลก จากผู้อ่านนิตยสาร Traveler
    and Leisure, US ฉบับเดือนมกราคม 2549

-   เป็นโรงแรมที่น่าพักที่สุดแห่งหนึ่งของโลก จากนิตยสาร Conde Nast Traveler, US
    ฉบับเดือนมกราคม 2549

-   เป็นโรงแรมที่ดีที่สุดอันดับที่สองของโรงแรมที่เป็นที่รู้จักทั่วโลก จากผู้อ่านนิตยสาร Business
    Traveller, Germany ฉบับเดือนมกราคม 2549

  ห้องอาหาร

-   ห้องอาหารแอนเจลินีซึ่งเป็นห้องอาหารอิตาเลียนได้รับการคัดเลือกให้เป็นหนึ่งในห้องอาหารที่ดีที่สุดในประเทศไทย
    จากผู้อ่านนิตยสาร “Thailand Tatler” ฉบับเดือนมีนาคม 2549

-   ห้องอาหารแชงพาเลสซึ่งเป็นห้องอาหารจีนได้รับการคัดเลือกให้เป็นหนึ่งในห้องอาหารที่ดีที่สุดในประเทศไทย
    จากผู้อ่านนิตยสาร “Thailand Tatler” ฉบับเดือนมีนาคม 2549

  สปา

-   ชี่ เดอะสปาได้รับการคัดเลือกให้เป็นสปาที่ดีที่สุดอันดับสี่ในภูมิภาคเอเชีย จากนิตยสาร
    Asiamoney ฉบับเดือนมีนาคม 2549

-   ชี่ เดอะสปาได้รับรางวัลสปาแห่งใหม่ที่ดีที่สุด จาก The Ultimate Spa Guide,
    Singapore เดือนมีนาคม 2549

-   การนวดแบบ Himalayan Healing Stone ของชี่ เดอะสปาได้รับการขนานนามว่าเป็น
    “Spa Treatment of the Year” ในงาน Baccarat AsiaSpa Awards 2006, Asia
    Spa, Hong Kong เดือนพฤศจิกายน/ธันวาคม 2549